
Disgrifiad Swydd
Swyddog Gweinyddu Cyllid 

Teitl y Swydd:  Swyddog Gweinyddu Cyllid 
Yn adrodd i’r:  Rheolwr Cyllid 
Oriau:                Gweithio 15 awr yr wythnos, dros 5 diwrnod (3 awr y dydd), boreau Llun i Gwener 
Telerau:            Parhaol. 33 diwrnod o wyliau gan gynnwys gwyliau banc, ((13.2 diwrnod pro rata). Ar ôl 
                           dwy flynedd o wasanaeth, bydd hyn yn cynyddu 1 diwrnod y flwyddyn hyd at uchafswm o 
                           5 diwrnod (pro rata). Bydd 1 diwrnod o absenoldeb gwirfoddol y flwyddyn, hefyd ar 
                           gael (pro rata). Mae’r Rhaglen Gymorth i Gyflogeion ar gael i bob aelod o staff. 
Cyflog:              £10,491, yn seiliedig ar 15 awr yr wythnos

FareShare Cymru
Mae FareShare Cymru yn elusen annibynnol arobryn ac yn rhan o rwydwaith Felix, sef rhwydwaith cenedlaethol o elusennau ailddosbarthu bwyd dros ben. Rydym yn cynnig datrysiad cymdeithasol i broblem amgylcheddol. Rydym yn cael hyd i fwyd dros ben o ansawdd gan fanwerthwyr, gweithgynhyrchwyr a chyflenwyr bwyd, gan ymgysylltu â gwirfoddolwyr i ailddosbarthu’r bwyd i elusennau lleol a grwpiau cymunedol sy'n darparu prydau bwyd sy'n dod â phobl ynghyd ac yn cefnogi ac yn cryfhau eu cymunedau.

Mae FareShare Cymru yn mynd i'r afael â gwastraff bwyd a thlodi bwyd drwy ailddosbarthu bwyd dros ben o ansawdd da i elusennau a grwpiau cymunedol ledled Cymru.

Amgylchiadau
Gweithio hybrid, rhwng Caerdydd a'r cartref. Mae'r rôl yn bennaf yn y swyddfa ac o'r cartref, gyda phresenoldeb achlysurol yng nghyfarfodydd neu ddigwyddiadau FareShare Cymru, yn ôl yr angen.

Diben y Swydd
Bydd y Swyddog Gweinyddu Cyllid yn darparu cefnogaeth weinyddu cyllid sy’n gywir, yn amserol ac yn drefnus o fewn yr agweddau canlynol o’r gwaith: y cyfriflyfr pryniant a’r cyfriflyfr gwerthiant, anfonebu cwsmeriaid, treuliau, adrodd, gweinyddu systemau a gwelliant parhaus.

Cyfrifoldebau

Y Cyfriflyfr Gwerthiant ac Anfonebu Cwsmeriaid
· Codi anfonebau cwsmeriaid ac aelodaeth.
· Monitro hen ddyledion a mynd ar ôl taliadau sydd heb eu talu.
· Ymateb i ymholiadau cwsmeriaid.
Gweinyddu Cyllid 
· Prosesu trafodion a derbynebau banc.
· Adolygu treuliau gweithwyr a gwirfoddolwyr yn unol â pholisi a chanllawiau CThEF.
· Rheoli a blaenoriaethu'r mewnflwch Cyllid, gan flaenoriaethu ceisiadau, ymateb i ymholiadau arferol a chynnal cofnodion cywir.
Y Cyfriflyfr Pryniant 
· Defnyddio Xero i brosesu anfonebau cyflenwyr.
· Paratoi’r broses o redeg taliadau a chysoni cyfrifon cyflenwyr.
· Datrys ymholiadau gan gyflenwyr ac anghysonderau.

Adrodd, Systemau a Gwelliant Parhaus
· Paratoi adroddiadau a chysoniadau diwedd mis.
· Defnyddio Excel i gefnogi gwaith adrodd a chysoni cywir.
· Ymchwilio i ymholiadau system a chyllid arferol, gan ddefnyddio'r adnoddau cymorth sydd ar gael, ymchwilio i faterion yn annibynnol a nodi datrysiadau ymarferol cyn eu huwchgyfeirio, lle bo'n briodol.
· Rhannu dysg, atebion ac arfer orau gyda chydweithwyr.
· Cynnal a diweddaru gweithdrefnau gweithredu safonol o ran cyllid a chyfarwyddiadau gwaith, gan adolygu dogfennaeth pan fydd blaenoriaethau, systemau neu reoliadau'n newid.
Eraill 
· Cyflawni unrhyw ddyletswyddau eraill a allai fod yn angenrheidiol i gefnogi dibenion FareShare Cymru.

Manyleb y person
Hanfodol
· Profiad mewn rôl gyllid, cyfrifon neu weinyddu.
· Sgiliau Microsoft Excel cryf, gan gynnwys fformwlâu, dadansoddi data ac adrodd.
· Profiad o ddefnyddio meddalwedd cyfrifyddu, fel Xero, Sage neu QuickBooks.
· Sgiliau datrys problemau cryf, gyda'r gallu i ymchwilio a datrys ymholiadau cyllid arferol yn annibynnol.
· Y gallu i nodi achosion sylfaenol problemau a gweithredu atebion effeithiol wrth gynnal rheolaethau ariannol.
· Sgiliau cyfathrebu a threfnu rhagorol, a llygad dda am fanylion.
· Sgiliau e-bostio a rheoli blwch e-bost hyderus, gan gynnwys brysbennu negeseuon mewn blwch e-bost cyllid a rennir a blaenoriaethu ceisiadau sy'n dod i mewn.
· Parodrwydd i ddatblygu sgiliau newydd ac yn gallu gwneud hynny ac ymgymryd â heriau.
· Yn drefnus ac yn gallu cyflawni targedau a therfynau amser.
· Yn rhagweithiol ac yn hunangymhellol. 
· Ymrwymiad i ethos y Trydydd Sector a gwaith FareShare Cymru.
· Dibynadwy, dyfeisgar a chyfrifol.
· Gallu rhoi sylw ar lefel uchel i fanylion a chywirdeb.

Dymunol  
· Gwybodaeth am reolau CThEM sy’n ymwneud â threuliau gweithwyr a gwirfoddolwyr.
· Profiad yn y sector elusennol.
· Uwch Sgiliau wrth ddefnyddio Excel, gan gynnwys Tablau Colynnu a fformiwlâu cymhleth.

